
Privind, trecerea din domeniul public in domeniul privat al municipiului Focsani a terenului in suprafata de 2230,00 mp., situat in Focsani, la intersectia bd. Bucuresti cu Calea Munteniei  si  concesionarea acestuia  prin licitatie  publica deschisa

Consiliul local al municipiului Focsani, judetul Vrancea, intrunit in sedinta ordinara.

            - analizand proiectul de hotarare initiat de Primarul municipiului Focsani,  raportul comun al  serviciului urbanism, serviciului juridic, contencios, administrarea domeniului public si privat, publicitate si al directiei economice, inregistrat  la nr.63362/17.10.2008, prin care se propune trecerea din domeniul public in domeniul privat al municipiului Focsani a terenului in suprafata de 2230,00 mp., situat in Focsani, la intersectia bd. Bucuresti cu Calea Munteniei  si  concesionarea acestuia  prin licitatie  publica deschisa ;

            - vazand avizul favorabil al Comisiei  pentru amenajarea teritoriului si urbanism si al Comisiei pentru buget, finante, investitii, libera initiative, economic si servicii publice.
            - avand in vedere adresa nr. 366/13.10.2008, a McDonald’s Romania S.R.L. ;
            - in conformitate cu prevederile art. 10 alin.(2) din Legea nr. 213/1998  privind proprietatea publica si regimul juridic al acesteia, cu modificarile si completarile ulterioare si ale Legii nr. 50 / 1991, privind autorizarea executarii lucrarilor de constructii, republicata, cu modificarile si completarile ulterioare. 

            - conform prevederilor art. 36, alin. (1) si (2), lit. (c),  art. 123  alin. (2) din Legea  nr. 215 /2001, privind administratia publica locala, republicata, cu modificarile si completarile ulterioare.

- in temeiul art. 45, alin. (3), din Legea nr. 215 / 2001, privind administratia publica locala, republicata, cu modificarile si completarile ulterioare.

HOTARASTE:   


Art. 1. Se aproba trecerea din domeniul public in domeniul privat al municipiului Focsani a terenului in suprafata de 2230,00 mp., situat in Focsani, la intersectia bd. Bucuresti cu Calea Munteniei si schimbarea destinatiei acestuia din spatiu verde amenajat, in curti - constructii.

          Art. 2.   Se  aproba concesionarea  prin licitatie  publica deschisa a terenului in suprafata de 2230,00 mp., situat in Focsani, la intersectia bd. Bucuresti cu Calea Munteniei, evidentiat in planul de situatie anexa nr. 1, la prezenta hotarare. 
         Art. 3. Se aproba caietul de sarcini, privind concesionarea  prin licitatie  publica deschisa a terenului in suprafata de 2230,00 mp., situat in Focsani, la intersectia bd. Bucuresti cu Calea Munteniei, ce constituie anexa nr. 2, la prezenta hotarare.

         Art. 4. Se aproba pretul de pornire la licitatie,  in cuantum de  50,00 lei/ mp/an.
         Art. 5. Termenul de concesionare este de 49 (patruzeci si noua) de ani, de la data semnarii  contractului de concesiune.

Art. 6. La expirarea duratei concesionarii, toate lucrarile executate de concesionar pe terenurile in cauza revin proprietarului.
In situatia in care nu se va proceda la incheierea contractului de concesiune (nu vor fi obtinute avizele legale pentru eliberarea autorizatiei de construire/ nu se realizeaza investitia), terenul identificat la art.1 va fi inventariat in domeniul public al municipiului Focsani.

Art. 7. Prezenta hotarare va fi comunicata de catre serviciul administratie publica locala, legalitate, compartimentelor, birourilor, serviciilor si Primarului municipiului Focsani, conform legii, care va asigura executarea acesteia, prin serviciul juridic, contencios, administrarea domeniului public si privat, publicitate,  serviciul urbanism si directia economica. 

	PRESEDINTE  DE  SEDINTA,

Vasile Dobre
	Contrasemneaza,

Secretarul municipiului Focsani
                  Eduard Corhana


Municipiul Focsani, 28  octombrie 2008

Nr. 126/283  
                    ROMÂNIA                                                                               ANEXA nr. 2

           JUDEŢUL VRANCEA                                                         la Hotărârea nr. 126/283

         CONSILIUL LOCAL AL                                                         din data de 28.10. 2008

       MUNICIPIULUI  FOCŞANI

                               C A I E T   D E   S A R C I N I

Privind, aprobarea  concesionarii  prin licitatie  publica deschisa, a  terenului

in suprafata de  2230,00 mp., apartinand domeniului  privat al municipiului Focsani, situat  la intersectia bd. Bucuresti cu Calea Munteniei 

1. DATA SI LOCUL DESFASURARII LICITATIEI PUBLICE – Licitatia publica va avea loc in data de __________________, la sediul Primariei municipiului Focsani, din str. D.Cantemir nr.1 bis, ora______. 
2. OBIECTUL CONCESIUNII:

2.1. Terenul in suprafata de 2230,00 mp., situat in municipiul Focsani, in vederea realizarii unui restaurant de tip Drive Thru, in conformitate cu prevederile Certificatului de urbanism nr.______din __________, eliberat de Primaria municipiului Focsani.

2.2.Terenul situat la adresa de mai sus, apartine domeniului privat al municipiului Focsani.

2.3. Investitia ce se va realiza corespunde cu prevederile planului urbanistic general, din punct de vedere al destinatiei.

2.4. In legatura cu asigurarea obiectivului cu retele de apa potabila, energie termica, energie electrica, gaz metan, telefoane, acestea se realizeaza conform proiectului de executie a constructiilor autorizat cu avizul detinatorilor ce au ca obiect aceste retele.

3. IDENTIFICAREA TERENULUI : se face prin planul de situatie – anexa nr.1 la Hotararea Consiliului Local al municipiului Focsani nr. _____/28.10.2008.

4. SITUATIA JURIDICA : terenul apartine domeniului privat al municipiului Focsani.

5. DURATA DE CONCESIUNE :

5.1. Terenul situat in Focsani, la intersectia bd. Bucuresti cu Calea Munteniei , se concesioneaza pe o durata de 49 ani, in conformitate cu Hotararea Consiliului local al municipiului Focsani         nr. _____din 28.10.2008 .  

5.2.Concendentul are dreptul de a realiza lucrari de interes public la limita amplasamentului, cu conditia notificarii intentiei catre concesionar cu 6 luni inainte.

6. CARACTERISTICILE INVESTITIEI:

6.1. Investitia se va realiza in conformitate cu prevederile Certificatului de urbanism nr. _____din data de ___________si va fi calculata pentru gradul 9 de seismicitate.

Tratarea arhitecturala va fi in concordanta cu ambientul arhitectural zonal.

6.2. Se vor folosi la finisajul exterior materiale durabile din productia interna sau din import, care sa confere personalitate obiectivului ce se va realiza.

6.3. Se vor asigura prin proiect locuri de parcare care sa satisfaca necesitatile numarului de angajati si vizitatori ai obiectivului de investitie.

6.4. Amplasarea in teren si accesele vor fi proiectate astfel incat sa se asigure circulatia in zona.

6.5. Prin solutiile adoptate se va asigura protectia circulatiei in zona, precum si protectia mediului.

6.6. Se pot prevedea solutii alternative de asigurare a incalzirii si alimentarii cu apa, in care sens se vor obtine si acordurile legale pentru natura combustibilului.

Lucrarile se suporta in totalitate de concesionar.

6.7. Durata de executie a obiectivului va fi de 24 luni.
7. ELEMENTE DE PRET:

7.1. Pretul minim al concesiunii pentru terenul situat in Focsani, la intersectia bd. Bucuresti cu Calea Munteniei  este de 50,00 lei /mp /an, a fost calculat avandu-se in vedere pretul de vanzare (la cursul pietii), zona de amplasare, echiparea tehnico-edilitara existenta, caracteristicile geotehnice, facilitatile de transport etc., pe baza metodei de calcul a pretului pentru terenurile destinate constructiei in P.U.G., aprobat de Consiliul Local al municipiului Focsani prin Hotararea nr. 36 / 30.03.2000 .

7.2. Pretul concesiunii licitat, care va fi cel putin egal cu cel inscris la pct. 7.1. de mai sus, va fi indexat anual cu rata inflatiei.

7.3. Modul de achitare si pretul concesiunii, cat si clauzele pentru nerespectarea obligatiilor de plata se vor stabili prin contractul de concesiune.

8. INCETAREA CONCESIUNII

Incetarea contractului de concesiune poate avea loc in urmatoarele situatii:

8.1.La expirarea duratei stabilite in contractul de concesiune ;

8.2.In cazul in care interesul national sau local o impune, prin denuntarea unilaterala de catre concedent, cu plata unei despagubiri juste si prealabile in sarcina concedentului;

8.3.In cazul nerespectarii obligatiilor contractuale de catre concesionar prin rezilierea unilaterala de catre concedent cu plata unei despagubiri in sarcina concesionarului ;

8.4.In cazul nerespectarii obligatiilor contractuale de catre concedent, prin rezilierea unilaterala de catre concesionar cu plata de despagubiri in sarcina concedentului;

8.5.La disparitia dintr-o cauza de forta majora a bunului concesionat sau in cazul imposibilitatii obiective a concesionarului de a-l exploata, prin renuntare, fara plata unei despagubiri; 

8.6. In cazul prevazut la art.8.3. concedentul va putea rezilia contractul. Rezilierea va opera de plin drept fara interventia instantei de judecata si fara punere in intarziere.
8.7.La termenul de incetare a concesiunii, concesionarul are obligatia de a preda terenul, respectiv bunul ce a facut obiectul contractului de concesionare si cele ce au rezultat in urma investitiilor facute de el, gratuit si liber de sarcina, pe baza unui act de predare-primire.

8.8. In situatia in care la termenul de incetare a concesiunii vor aparea alte reglementari legale privind concesionarea terenurilor, de comun acord, partile contractante vor putea negocia si stabili alte conditii decat cele prevazute la aliniatul precedent.

8.9.Eventualele materiale achizitionate, obiecte de mobilier, instalatii ce nu sunt pentru uzul exclusiv al concesiunii sau alte bunuri ce se vor conveni intre parti, se vor prelua de catre concedent, pe baza de contract la data expirarii concesiunii.

8.10.Concesionarul poate renunta la concesiune in cazul in care cauze obiective, justificate, fac imposibila realizarea investitiei sau exploatarea ei dupa punerea in functiune; eventualele investitii efectuate de acesta nu pot fi imputate concedentului. La cererea concedentului, concesionarul va restitui terenul liber de sarcini pe cheltuiala sa sau poate dona in conditiile legii Consiliului local investitia la stadiul respectiv.
9. CONDIŢIILE DE PARTICIPARE LA LICITAŢIE 

9.1. Înscrierea la licitaţie se va face în baza unei cereri tip care se va procura de la sediul organizatorului, respectiv Primăria municipiului Focşani, str. D.Cantemir nr.1 bis.

9.2. Taxa de participare la licitaţie este de 200 lei.
9.3. Garanţia de înscriere la licitaţie este de 10 % din valoarea redeventei aferente unui an calendaristic.

9.4. Taxa de participare şi garanţia de înscriere la licitaţie vor fi depuse la caseria Primăriei municipiului Focşani până cel târziu ________________.

9.5. Pentru desfăşurarea procedurii licitaţiei publice deschise este obligatorie participarea a cel puţin doi ofertanţi, persoane juridice.

9.6. Persoanele juridice vor depune următoarele documente :

             -    împuternicire din partea societăţii în cazul în care reprezentantul legal al societăţii nu poate participa la licitaţie, original;  

· certificatul de înmatriculare, copie ;

· statutul societăţii, copie ;

· certificatul de înregistrare fiscală, copie ;

· cazierul fiscal eliberat de DGFPS, original;

· certificatul fiscal eliberat de primăria municipiului Focşani, original;

· balanţa de verificare a ultimei luni, copie ;

10. MODUL DE DESFĂŞURARE AL LICITAŢIEI . 

10.1 Ofertanţii interesaţi, persoane juridice, în a participa la licitaţia publică vor depune la sediul organizatorului, respectiv Primăria municipiului Focşani, până cel târziu în data de _______________, opţiunea pentru imobilul descris mai sus, nominalizat în anunţul publicitar publicat în ziarul ________________ din data de __________ şi care urmează a fi supus licitaţiei publice deschise, în vederea concesionarii.

10.2. Termenul de primire al ofertelor nu poate fi mai mic de 20 de zile calendaristice, începând cu data publicării anunţului licitaţiei publice deschise.

 10.3.  Depunerea ofertelor :
  Ofertele vor fi redactate în limba română.

  Oferta este fermă, definitivă şi obligatorie pentru participarea la licitaţie. 

  Oferta va cuprinde : 

a.  - scrisoarea de transmitere a ofertei ( cererea) ;

b. – formularul de ofertă ( se va procura de la organizatorul licitaţiei);

c.– dovada depunerii la caseria organizatorului a garanţiei de particiapare în valoare de _____________ lei, reprezentând 10 % din valoarea redeventei aferente unui an calendaristic;

d. – dovada achitării la caseria organizatorului a taxei de participare la licitaţie în sumă de  200 lei ;

e. – dovada cumpărării caietului de sarcini

           f. -  documentele menţionate la punctul nr.9
Ofertele pentru participarea la licitaţie se depun în două exemplare (original şi copie) si vor fi insotite de scrisoarea de transmitere a ofertei (cererea).

Ofertantul va introduce oferta în două plicuri, astfel :

           a. - plicul exterior pe care va fi scrisă adresa organizatorului licitaţiei, respectiv Primăria municipiului Focşani şi adresa terenului supus licitaţiei publice în vederea concesionarii. Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus.

           b. - plicul interior va conţine oferta propriu – zisă. Pe plicul interior se înscriu numele şi prenumele ofertantului, sediul societăţii, astfel încât să se poată restitui acestuia oferta în cazul în care nu a fost adjudecată sau a fost respinsă .

        Fiecare participant poate depune doar o singură ofertă şi aceasta trebuie semnată.

       Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

       Oferta trebuie să cuprindă toate condiţiile prevăzute în caietul de sarcini.

       Ofertantul va suporta toate cheltuielile aferente prezentării ofertei sale.

       Dacă oferta nu răspunde cerinţelor licitaţiei, aceasta va fi respinsă de comisia de licitaţie . 

10.4. Garanţia de participare a celorlanţi ofertanţi se restituie în termen de 7 zile de la desemnarea ofertantului câştigător.

       În legătură cu ofertele se precizează următoarele :

       - oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie ;

       - oferta este supusă clauzelor juridice şi financiare înscrise în documentele ce o alcătuiesc ;

       - organizatorul licitaţiei are dreptul să descalifice orice ofertant care nu îndeplineşte prin oferta prezentată una sau mai multe cerinţe din documentele licitaţiei ;

       -  ofertanţii care sunt dovediţi că deţin informaţii despre valoarea altor oferte de licitaţie, sau au stabilit cu alţi ofertanţi înţelegeri pentru falsificarea rezultatului licitaţiei spre a obţine preţuri de cumpărare mai mici, vor fi excluşi în mod automat de la licitaţie ;

       -  ofertele aflate sub valoarea preţului minim de pornire la licitaţie vor fi excluse;

       - valoarea totală înscrisă de ofertant în formularul de ofertă poate fi majorată prin strigare directă, la deschiderea ofertelor.

10.5.  Preţul minim de pornire la licitaţie este 50 lei/ mp/an .

10.6. Ofertele pentru care s-au transmis notificări de retragere sau ofertele întârziate se vor restitui nedeschise.

           În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.
11. GARANŢII : 

11.1. În vederea participării la licitaţie ofertanţii, persoane fizice sau juridice, sunt obligaţi să depună la caseria organizatorului taxa de participare şi garanţia de participare .

11.2. Ofertanţilor necâştigători li se restituie garanţia de participare în termen de maximum 7 zile de la data adjudecării ofertei.

11.3. Garanţia de participare la licitaţie se pierde în următoarele situaţii :

       - dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării ;

       -  în cazul ofertantului câştigător, dacă acesta nu se prezintă la data prevăzută de comisia de licitaţie pentru perfectarea contractului de vânzare – cumpărare;

       -  în cazul respingerii ( excluderii ) de la licitaţie de către comisia de licitaţie.

11.4. Eventualele contestaţii privind modul de organizare şi desfăşurare a licitaţiei se pot depune la sediul organizatorului în termen de 24 de ore de la adjudecare.

12. DISPOZIŢII FINALE : 

12.1. Drepturile si indatoririle partilor se stabilesc prin contractul de concesiune. 

12.2. Dupa concesionare, realizarea obiectivului de investitie se va face numai pe baza unui proiect legal avizat si aprobat si a autorizatiei de construire emise de organele competente, in conformitate cu prevederile Legii 50/1991, republicata in 2004, cu modificarile si completarile ulterioare. Solutiile prezentate odata cu depunerea optiunilor, in cazul adjudecarii licitatiei, nu reprezinta aprobarea acestora si nu exonereaza pe castigator de obtinerea avizelor si acordurilor legale din partea organismelor abilitate in eliberarea acestora (exemplu: avizul comisiei de urbanism, autorizatie de construire).

12.3.Obtinerea tuturor avizelor tehnice definitive pentru realizarea si functionarea investitiei privesc pe concesionar si se fac exclusiv pe cheltuiala sa.

12.4. Toate lucrarile privind racordarea la retelele tehnico-edilitare existente si obtinerea acordurilor de la detinatorii de utilitati, privesc pe concesionar.

12.5. Concesionarul este obligat sa asigure pe perioada concesionarii administrarea terenului si a obiectivelor construite conform scopului pentru care a fost concesionat terenul. Orice schimbare de functiuni se poate face cu respectarea prevederilor legale. 

12.6. Titularul contractului de concesiune nu are dreptul de a subconcesiona unei alte persoane obiectul concesiunii.

12.7. Concedentul are dreptul ca prin imputernicitii sai sa urmareasca mersul lucrarilor de constructii in vederea respectarii autorizatiei de construire eliberata pentru obiectivul aprobat.

12.8.Concesionarul va suporta toate cheltuielile de instituire a concesiunii si inscriere in documentele de publicitate imobiliara.

12.9. Concesionarul va depune garantia de participare la licitatie, in suma fixa, reprezentand 10% din taxa anuala de concesiune, adica lei.

12.10. Cumparatorul caietului de sarcini care nu a prezentat oferta pentru selectare s-au care nu a participat la licitatie, desi a fost selectat, va suporta integral contravaloarea caietului de sarcini. 

12.11. Cumparatorul caietului de sarcini castigator al licitatiei publice va suporta integral contravaloarea acestuia.

12.12. Ca urmare a adjudecării licitaţiei publice cel care a fost declarat câştigător va trebui să se prezinte la Primaria municipiului Focsani sa semneze contractul de concesiune.

12.13.Caietul de sarcini se va cumpăra de la sediul organizatorului.

12.14.Cumpărătorul caietului de sacini care nu a prezentat ofertă sau care nu a participat la licitaţie publică, deşi a fost selectat, va suporta integral contravaloarea caietului de sarcini.

           Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator. Preţul caietului de sarcini  este de 50 lei.

                           Preşedinte de şedinţă

                                  Vasile  Dobre               

                                                                                                  Contrasemneaza,
                                                                                        Secretarul municipiului Focşani         
                                                                                                                  Eduard Corhana

